‘সামাজিক যোগাযোগ মাধ্যম পর্যবেক্ষণ' শীর্ষক প্রকল্পের কাজ করবে র‌্যাব৷এই প্রকল্পের অধীনে ভোটের আগে দুই মাস ও পরে দুই মাস ফেইসবুক, ইউটিউব, ভাইবার ও হোয়াটসঅ্যাপসহ ইন্টারনেটে সব ধরনের যোগাযোগ মাধ্যমে রাষ্ট্রবিরোধী প্রচার, গুজব, মিথ্যা তথ্য, উস্কানিমূলক কর্মকান্ড পর্যবেক্ষণ করবে র‌্যাব৷ এরইমধ্যে পরিকল্পনা কমিশনের আর্থ-সামাজিক অবকাঠামো বিভাগের প্রাক মূল্যায়ন কমিটির (পিইসি) সভায় ১২১ কোটি ৪০ লাখ টাকার এ প্রকল্পটি অনুমোদন দেয়া হয়েছে৷ চূড়ান্ত অনুমোদনের জন্য জাতীয় অর্থনৈতিক পরিষদের নির্বাহী কমিট (একনেক)-এর সভায় প্রকল্পটি উপস্থাপন করা হবে৷